O suyo nombre tien a mesma radiz (ang-) d'o nombre d'os anglos, o nombre d'os qualos ye l'orichen d'o nombre de l'actual Anglaterra u tierra d'os anglos, quan istos pueblos invadioron en o sieglo V a provincia de Britania, que feba parte de l'Imperio Román. Ista mesma radiz amanix en o nombre d'una peninsula en o estuario d'o río Elba, a man d'a peninsula de Chutlandia, que conserva o nombre d'os chutos, una atra d'as tribus que invadioron Britania con os anglos.